تخونوه

تخونوه
   كلمات 
تخونوه وعمره ماخانكم ولا اشتكى منكم

تبيعوه وعمره ماباعكم ولا انشغل عنكم

قلبى .. ليه تخونوه

قلبى اللى فاتنى وعاش معاكم وقال حبايبي

عايش معاكم على هواكم والاسم قلبي

يخاصمنى لما تخاصمونى يصالحنى لما تصالحوني

قلبى .. ليه تخونوه

قلبى اللى راح منه شبابه بين شوق وحنين

باع فى هواكم أحبابه بعتوا انتو مين

وضحى بالدنيا عشانكم باع جنتى واشترى ناركم

قلبى .. ليه تخونوه

قلبى اللى مهما يشوف منكم عايش بينكم

ويبعدوه الناس عنكم برضه شاريكم

مالوش غير انتو أحبابه انتو هناه وانتو عذابه

قلبى .. ليه تخونوه


 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى